Diari Oficial de la Generalitat Valenciana


Sumari del DOGV 5415, del 27-12-2006 (2006/15306)

ORDE de 20 de desembre de 2006, de la Conselleria d'Agricultura, Pesca i Alimentació, per la qual es publica la línia pressupostària i l'ampliació d'imports màxims que financen, per a 2006, les subvencions de transferència corrent a les sol·licituds d'ajudes acollides a l'Orde d'1 de febrer de 2006, de la Conselleria, per al foment del cultiu i l'explotació en comú.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5415

Data del DOGV
:   27-12-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/15191


Data del document
:   20-12-2006

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * ajuda a l'agricultura
    * agres
    * ajuda pública
    * suport econòmic
    * explotació agrària
    * explotació agrària en comú

ORDE de 20 de desembre de 2006, de la Conselleria d'Agricultura, Pesca i Alimentació, per la qual es publica la línia pressupostària i l'ampliació d'imports màxims que financen, per a 2006, les subvencions de transferència corrent a les sol·licituds d'ajudes acollides a l'Orde d'1 de febrer de 2006, de la Conselleria, per al foment del cultiu i l'explotació en comú. [2006/15722]  
Finalitzada la instrucció dels expedients corresponents a les sol·licituds en termini que hi ha a l'empara de l'Orde d'1 de febrer de 2006, de la Conselleria d'Agricultura, Pesca i Alimentació, per al cultiu i l'explotació en comú de les plantacions de cítrics i altres espècies llenyoses, s'han constatat més necessitats pressupostàries de les previstes inicialment per a l'atenció de les subvencions de transferència corrent.   
En la disposició addicional primera de l'orde esmentada es preveu la possibilitat d'incrementar les quantitats inicialment convocades per a les ajudes finançades per la línia T4719 del programa 714.20 de les ajudes als servicis comuns i altres despeses de transferències corrents, atenent el nombre de sol·licituds presentades quan les disponibilitats pressupostàries ho permeten.  
En l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigix que en les bases reguladores de la concessió de subvencions s'indiquen la línia o les línies pressupostàries que les financen i l'import màxim que s'hi destina; per això, aprovada la modificació pressupostària pertinent i a proposta del subsecretari de la Conselleria d'Agricultura, Pesca i Alimentació, en l'exercici de les funcions que tinc atribuïdes,  
ORDENE  
Apartat primer  
Les subvencions regulades en les disposicions de la Conselleria d'Agricultura, Pesca i Alimentació indicades en este article i gestionades per la Subsecretaria d'Agricultura, Pesca i Alimentació, a través de l'Àrea de Foment i Garantia Agrària, es concediran en l'exercici 2006 a càrrec de la línia pressupostària i pels imports globals màxims que s'assenyalen, d'acord amb la Llei de la Generalitat Valenciana 15/2005, de 26 de desembre, de Pressuposts per a l'any 2006.  
Programa 714.20, línia T4719, capítol IV: ajudes als servicis comuns de les explotacions agràries.  
. Orde d'1 de febrer de 2006, de la Conselleria d'Agricultura, Pesca i Alimentació, per al foment del cultiu i l'explotació en comú de les plantacions de cítrics i altres espècies llenyoses.  
Import global màxim anualitat 2006: 1.594.800 euros  
Apartat segon  
Es delega en el subsecretari de la Conselleria d'Agricultura, Pesca i Alimentació la competència per a resoldre les sol·licituds presentades a l'empara de la present convocatòria.  
Apartat tercer  
Contra els actes administratius de les convocatòries de l'apartat primer podrà interposar-se un recurs de reposició davant del conseller d'Agricultura, Pesca i Alimentació en el termini d'un mes, comptador des de l'endemà de la seua notificació, o impugnar-se directament davant de l'òrgan jurisdiccional per mitjà de la interposició d'un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la seua notificació, de conformitat amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 46.1 de la Llei Reguladora de la Jurisdicció Contenciosa Administrativa  
.  
València, 20 de desembre de 2006  
El conseller d'Agricultura, Pesca i Alimentació  
Juan Gabriel Cotino Ferrer